recursal/SuperWikiNEXT-32B huggingface dataset:
**Kia Motors կորպորացիա**, կամ պարզապես **Kia Motors** (կորեերեն 기아자동차, 起亞自動車, բրենդային անվանումը **KIɅ**), գլխամասային գրասենյակը Սեուլում, Հարավային Կորեայի երկրորդ խոշորագույն ավտոարտադրողը Hyundai Motor Company-ից հետո, 2015 թվականին ավելի քան 3.3 միլիոն մեքենայի վաճառքով։ 2015 թվականի դեկտեմբերի դրությամբ Կորպորացիայի բաժնետոմսերի փոքրամասնությունը պատկանում է Hyundai-ին, որը կազմում է բաժնետոմսերի 33.88%, որոնց շուկայական արժեքը կազմում է ավելի քան $6 Միլիարդ։ Իր հերթին Կիային է պատկանում ավելի քան քսան Hyundai-ի մասնաճյուղեր, որը կազմում է կազմակերպության 4.9%-ից 45.37%-ը, $8.3 միլիարդ շուկայական արժեքով։

Ծագումնաբանություն
------------------

Ըստ Kia Motors-ի «Kia» անվանումը գալիս է սինո-կորեական «*ki*» (起, «դուրս է եկել») և «*a*» (亞, նշանակում է *(Արևելք) Ասիա*) բառերից, որոնք ուղղակի թարգմանվում են «դուրս է եկել արևելքում։»

Պատմություն
-----------

Kia Motors-ի հարավկորեական գործարան
Կիան հիմնադրվել է 1944 թվականի դեկտեմբերին որպես Կյանգսան Պրեսիշն Ինդաստրի, որն արտադրում էր երկաթյա խողովակներ և հեծանվի մասեր, հետագայում արտադրեց առաջին կորեական հեծանիվը 1951 թվականին։ 1952 թվականին կազմակերպությունը անվանափոխվեց որպես Kia Industries և հետագայում կառուցեց Honda լիցենզավորված փոքր մոտոցիկլներ (սկսած 1957 թվականից), Mazda լիցենզավորված բեռնատարներ (1962) և ավտոմեքենաներ (1974)։

Ծանոթագրություններ
------------------

1. 1 2  "Kia History". kia.com. Retrieved 2016 թ․ հուլիսի 15.(չաշխատող հղում)
2. 1 2 3 4  "Financial Statements For Kia Motors Corporation (KIMTF)". Արխիվացված է the original 2018 թ․ սեպտեմբերի 16-ին. Retrieved 2019 թ․ մարտի 18.
3. ↑  "KIA Motors". Mergent. 2013 թ․ դեկտեմբերի 31. Retrieved 2014 թ․ նոյեմբերի 2.
4. ↑  "5 Things You Didn't Know About Kia Motors". *Carriage Kia*. Carriage Kia. Արխիվացված է the original 2018 թ․ օգոստոսի 13-ին. Retrieved 2018 թ․ օգոստոսի 13.
5. ↑  KIA Motors South Africa Archived September 26, 2006, at the Wayback Machine.
**Օլդենբուրգցու ամառանոց** (ռուս.՝ Дача Ольденбургского, այլ անվանումը՝ **Դոլգորուկովի ամառանոց**, ռուս.՝ Дача Долгорукова), Ռուսաստանի Սանկտ Պետերբուրգ քաղաքի Քարե կղզում գտնվող ռուսական կլասիցիզմի ժամանակաշրջանի փայտե ճարտարապետության կարևորագույն հուշարձաններից մեկը, որը 1831-1833 թվականներին կառուցել է ճարտարապետ Սմարագդ Լոգինովիչ Շուստովը։

*Հասցեն՝* Սանկտ Պետերբուրգ, Փոքր Նևկայի առափ, 11։

Պատմություն
-----------

Ամառանոցը կառուցվել է արքունիքի ախոռապետ իշխան Վլադիմիր Դոլգորուկովին պատկանած հողամասում և 1833 թվականին, անմիջապես շինարարության ավարտից հետո, վաճառվել է արքայազն Պետեր (Պյոտր) Գեորգիևիչ Օլդենբուրգցուն։

Տունը գտնվում է երկու թեքամուտքով բարձր հարթակի վրա։ Սա քառակուսի հատակագծով շինություն է, որի կենտրոնում կա հյուրասենյակներով շրջապատված դահլիճ-ռոտոնդա։ Կենտրոնական դահլիճը թեք գմբեթի տակ է, որմնասյուներով բաժանվում է երկու հարկի և զարդարված է բուսանախշերով։ Շուստովի նախագծի համաձայն՝ երեք ճակատները զարդարված էին մատնեքավոր դորիական սյուներ ունեցող նախամուտքերով, որոնց հենվում էին երկրորդ հարկի պատշգամբները։ Մեծ կիսաշրջանաձև պատուհանները զարդարում էին գլխավոր ճակատը։

1830-ական թվականների վերջին - 1840-ական թվականների սկզբին ճարտարապետ Անդրեյ Շտակենշնայդերը մասամբ վերակառուցել է շենքը և վերադեկորավորել ներսույթները։ Բացի այդ, Շտակենշնայդերի նախագծով, Փոքր Նևկա գետի առափի կողմից կառուցվել է պարիսպ (1836 թվականին) և իշխանին սպասարկող անձնակազմի ու թիկնազորի համար կարմիր աղյուսից կառուցվել է կողաշենք։

1928 թվականին Օլդենբուրգցու ամառանոցը, բնակարաններ ստեղծելու նպատակով, վերահատակագծվել է՝ ոչնչացնելով ներքին հարդարման մեծ մասը։ 1930 թվականին հրդեհից տուժել է տան գմբեթը, որը վերականգնվել է 1936-1937 թվականներին։ 1978 թվականին հանրակացարանի վերածված տանը կրկին հրդեհ է բռնկվել, այրվել են գմբեթը և կենտրոնական մասը։ 1982 թվականին այն ամբողջությամբ ապամոնտաժվել է և նորից կառուցվել է այլ նյութով՝ փայտե երեսվածքով։ Աշխատանքներն ավարտվել են 1989 թվականին։

2017 թվականին նախատեսվում էր ամառանոցի և հարակից այգու սեփականաշնորհումը։

Ծանոթագրություններ
------------------

1. ↑  "Дача князя В. В. Долгорукова - Дача принца П. Г. Ольденбургского - Жилой дом - Общежитие".
2. ↑  "Усадьбы и дачи". Արխիվացված է the original 2015 թ․ մայիսի 6-ին. Retrieved 2019 թ․ մարտի 18.
3. ↑  "Что не нужно государству". Retrieved 2017 թ․ փետրվարի 17.
**Հյուսիսային Կորեայի խաղաղության թանգարան** (կորեերեն՝ 조선민주주의인민공화국 평화박물관), թանգարան, որը գտնվում է մի շինությունում, որտեղ անց է կացվել Կորեական պատերազմի համաձայնագրի ստորագրման արարողությունը։ Այն տեղակայված է Պանմունջեում, նախկին գյուղում Հյուսիսային Հվանքաել գավառում, Հյուսիսային Կորեայում։

Այն գտնվում է մոտավորապես 1,2 կիլոմետր դեպի հյուսիս-արևմուտք Միացյալ անվտանգության գոտուց, ապառազմականացված գոտու հյուսիսային կեսում։ Շինությունը միակ բանն է, ինչը մնացել է նախկին գյուղից, և 1950-ականների կեսերից Պանմունջումին է պատկանում, որն էլ պատկանում է Անվտանգության գոտուն։ Այն գտնվում է Կիջոնգ դոնգից մոտավորապես 1,9 կմ հեռավորության վրա դեպի հյուսիս-արևելք, որը հաճախ հիշատակվում է որպես *Քարոզչության գյուղ*։

Զենքերը, որոնք օգտագործվել են 1976 թվականին ԱՄՆ-ի կապիտան Արթուր Բոնիֆասին և լեյտենանտ Մարկ Բարետին կացնով սպանության ժամանակ, պահվում են թանգարանում։

Դռան վերևում կա աղավնու խորհրդանիշ։ Զինադադարի ստորագրման ժամանակ Պաբլո Պիկասոյի «Աղավնի» կտավի օրինակը կախված է եղել շինության ներսում։ Ամերիկացիները դեմ են եղել դրան` որպես կոմունիզմի խորհրդանիշ (Պիկասոն կոմունիստ էր), և այն ծածկվել է։

Ծանոթագրություններ
------------------

1. ↑  de Vries, Fedor. "North Korea Peace Museum". *TracesOfWar.com*. Retrieved 2021 թ․ հունվարի 17.
2. ↑  Mark Seddon (2013 թ․ ապրիլի 9). "How to take the heat out of the North Korean crisis". *Evening Standard*. Retrieved 2013 թ․ մայիսի 10.
3. ↑  Jager, Sheila Miyoshi (2013). *Brothers at War – The Unending Conflict in Korea*. London: Profile Books. pp. 284–285. ISBN 978-1-84668-067-0.

Արտաքին հղումներ
----------------

* Լուսանկարներ Խաղաղության թանգարանից Archived 2011-07-22 at the Wayback Machine.
* Կացնի լուսանկարը
* Լուսանկար թանգարանի ներսից
**Learn to Let Go**, ամերիկացի երգչուհի Կեշայի ձայնագրած երգն է։ Վերցված է նրա երրորդ ստուդիական ալբոմից՝ Rainbow–ից (2017)։ Երգը թողարկվեց որպես ալբոմի երկրորդ գովազդային սինգլ։

Կոմպոզիցիա
----------

Կեշան «Learn to Let Go»–ն գրելիս ոգեշնչված է եղել իր ընկերներից մեկով, ով «անցել էր պատկերացրած ամենավատ մանկության միջով»։ Երգը նաև վերաբերում է «Rainbow» ալբոմը գրելիս Կեշայի կրած դժվարություններին։ Երգի մասին ավելի մանրամասն Huffington Post ամսագրին Կեշան ասել է․

«[…] Զարգանալու միակ ճանապարհն անցյալն անցյալ թողնելն է և բաց սրտով առաջ շարժվելը։ Եթե թողնես քո սատանաներին քեզ որսալ, նրանք քեզ միշտ կվորսեն։ Սովորի՛ր քո սխալներից, բայց մի՛ ապրիր նրանցով, և եթե կարծում ես, որ ինչ–որ մեկը քո հանդեպ սխալ է վարվել, ապա թո՛ղ դա լինի նրանց խնդիրը՝ ոչ թե քոնը։ Այնքանով, ինչքանով մեր նախկինը կերտում է մեզ, մենք չենք կարող թույլ տալ, որ այն մեզ սահմանի կամ հետ պահի։ Եվ հատկապես եթե անցել ես ծանր բաների միջով, և մենք բոլորս անցել ենք, ապա չպետք է պահել զայրույթը, քանզի այն թույնի պես մի բան է։ Պետք է սովորել թողնել այդ վատ զգացմունքներն ու առաջ շարժվել»։

Կեշան բացատրում է երգի վերնագիրը որպես նրա կյանքի վերջին տարիների մանտրանը։

Տեսահոլովակ
-----------

«Learn to Let Go» երգի տեսահոլովակը թողարկվեց 2017 թվականի հուլիսի 27–ին։ Հոլովակում Կեշան կիսվում է իր մանուկ հասակի տնային վիդեոներով՝ բնության գրկում վազելիս, երգելիս և խենթի պես պարելիս։

Հիթ–շքերթներ
------------

| Չարթ (2017) | Հորիզոնական |
| --- | --- |
| Կանադա Canadian Hot 100 | 81 |
| Նոր Զելանդիա (RMNZ) | 6 |
| Շոտլանդիա Scottish Singles Top 40 | 79 |
| Ամերիկայի Միացյալ Նահանգներ *Billboard* Hot 100 | 97 |

Ծանոթագրություններ
------------------

1. ↑  Baillie, Katie (2017 թ․ հուլիսի 6). "Kesha's new album Rainbow is a powerful, emotional and strongly feminist record that is worth the 4-year wait". *Metro*. Retrieved 2017 թ․ հուլիսի 6.
2. 1 2  "See Kesha Exorcise Her Demons in 'Learn to Let Go' Video". *Rolling Stone*. Արխիվացված է the original 2017 թ․ հուլիսի 28-ին. Retrieved 2017 թ․ հուլիսի 27.
3. ↑  "Kesha Shares Childhood Home Movies In New Video, 'Learn to Let Go': Watch". *Billboard*. Retrieved 2017 թ․ հուլիսի 27.
4. ↑  Կաղապար:Cite
5. ↑  Kesha Album & Song Chart History Canadian Hot 100 for Kesha. Ստուգվել է August 8, 2017.
6. ↑  "NZ Heatseekers Singles Chart". Recorded Music NZ. 2017 թ․ օգոստոսի 7. Retrieved 2017 թ․ օգոստոսի 4.
7. ↑  Archive Chart. Scottish Singles Top 40. The Official Charts Company. Ստուգվել է August 5, 2017.
8. ↑   Kesha Album & Song Chart History *Billboard* Hot 100 for Kesha. Ստուգվել է August 8, 2017.
**Let L-410-ի վթարը Բանդունդուում**, ավիավթար, որը տեղի է ունեցել Let L-410 Turbolet ինքնաթիռում 2010 թվականի օգոստոսի 25-ին, Կոնգոյի Դեմոկրատական Հանրապետության Բանդունդու պրովինցիայում։

Իրադարձություններ
-----------------

Ինքնաթիռը, որը պատկանում է տեղական «Filair ավիաընկերությանը, Կենտրոնական Կոնգո պրովինցիայից մեկնում էր Բանդունդու քաղաք։ Բանդունդուից հետո այն պետք էր մեկներ հանրապետության մայրաքաղաք՝ Կինշասա։ Ավիավթարը տեղի է ունեցել տեղական ժամով 12:00-ի կողմերը Բանդունդու պրովինցիայում։ Վթարի արդյունքում մահացել է 20 մարդ, ողջ է մնացել մի մարդ։

Վթարի պատճառները
----------------

2010 թվականի հոկտեմբերին հայտնի դարձավ վթարի պատճառները։ Միակ ողջ մնացած մարդը ցուցմունք է տվել, ըստ որի հաջողվել է վերականգնել կատարվածի պատկերը։ Ուղևորներից մեկը ինքնաթիռ էր տարել կոկորդիլոս, որը վայրէջքի պահին դուրս է եկել պայուսակից, ինչից հետո սկսվել է իրարանցում. ուղևորները նետվում են օդաչուի խցիկը։ Ինքնաթիռի քթի մասի գերբեռնման պատճառով այն կորցրել է հավասարակշռությունը և ընկել է թռիչքուղուց մի քանի հարյուր մետր հեռու գտնվող մի դատարկ տան տանիքին։ Ինքը՝ կոկորդիլոսը, կենդանի է մնացել, բայց զոհվել է փրկարարների կողմից փրկարարական աշխատանքների ժամանակ։

Ուղևորներ և անձնակազմ
---------------------

Ինքնաթիռում կար 18 ուղևոր և ավիաընկերության անձնակազմից երեք անձ։ Ողջ է մնացել միայն մեկ ուղևոր՝ Կոնգոյի Դեմոկրատական Հանրապետության քաղաքացի։

| Քաղաքացիություն | Ուղևորների  քանակ | Անձնակազմի քանակ | Ընդհանուր |
| --- | --- | --- | --- |
| Կոնգոյի Դեմոկրատական Հանրապետություն Կոնգոյի Դեմոկրատական Հանրապետություն | 18 | 1 | 19 |
| Բելգիա Բելգիա | 0 | 1 | 1 |
| Միացյալ Թագավորություն Միացյալ Թագավորություն | 0 | 1 | 1 |
| Ընդհանուր | 18 | 3 | 21 |

Ծանոթագրություններ
------------------

1. ↑  Пассажирский самолет разбился на западе Демократической Республики Конго
2. ↑  На западе Конго упал самолёт. Погибли 19 человек
3. ↑  В Конго разбился пассажирский самолёт
4. ↑  "Разбившийся в Конго самолёт упал из-за крокодила". Արխիվացված է the original 2014 թ․ դեկտեմբերի 1-ին. Retrieved 2016 թ․ հունիսի 29.
5. ↑  Рейсовый самолёт рухнул из-за сбежавшего крокодила
6. ↑  О крокодиле(չաշխատող հղում)
«**Kill 'Em All**» (հայերեն՝ Սպանիր նրանց բոլորին), ամերիկյան Metallica հևի մետալ խմբի դեբյուտային ալբոմը։ Թողարկվել է 1983 թվականի հուլիսի 25-ին Megaforce Records լեյբլում։ Սկավառակը ձայնագրվել է ընդամենը 2 շաբաթում, մայիսի 10-ից 27-ը ընկած ժամանակահատվածում։ Սկսած վաճառքի պահից այն դարձել է եռակի պլատինե։ Միայն ԱՄՆ-ում վաճառվել է ավելի քան 3 000 000 օրինակ։ Ալբոմի գործնական անվանումն է «Metal Up Your Ass»։

Ալբոմի մասին
------------

Ի սկզբանե խմբի առաջին կազմը այսպիսին էր՝ Ջեյմս Հետլֆիլդ (ռիթմ-կիթառ, վոկալ), Լարս Ուլրիխ (հարվածային գործիքներ), Դեյվ Մաստեյն (Սոլո-կիթառ), Ռոն Մակգովնի (բաս-կիթառ)։ Մաստեյնի հետ լարված հարաբերությունների պատճառով խումբը լքում է Մակգոունին։ Բասիստ Կլիֆ Բյորտոնը հրավիրվում է որպես նրան փոխարինող։ Մաստեյնին աշխատանքից հեռացվում է 1983 թվականի ապրիլին ոչ ադեկվատ պահվածքի համար՝ կապված ալկոհոլի և թմրանյութերի չարաշահումներով։ Մաստեյնի հեռացումից հետո նրան փոխարինում է Կիրկ Համմեթը, որը նախկինում նվագում էր Exodus-ում։ Խումբը ընդամենը մեկ ամիս հետո արդեն անցնում է ալբոմի ձայնագրության աշխատանքներին Կիրկի հետ, որի կիթարային սոլոները մասնավորապես հիմնված էին Մաստեյնի օրիգինալ սոլոների վրա։ Մաստեյնի կողմից ստեղծվում է Megadeth խումբը, որը նույնպես հասնում է ահռելի հաջողության։

Ալբոմի անվանում
---------------

Մասնակիցները ցանկանում էին ալբոմը անվանել Metal Up Your Ass, ինչպես և մեկ տարի առաջ լույս տեսած դեմո ձայնագրությունը, իսկ նկարի վրա պատկերել զուգարանակոնք՝ վերև հանված կափարիչով և նրա մեջից դուրս եկած դաշույնով ձեռք։ Սակայն Megaforce ընկերությունը համառում է, որ անվանումը փոփոխվի։ Դրանից հետո որոշվում է ալբոմը անվանել Kill 'Em All։

Երգացանկ
--------

1. Hit the Lights
2. The Four Horsemen
3. Motorbreath
4. Jump in the Fire
5. (Anesthesia) Pulling Teeth
6. Whiplash
7. Phantom Lord
8. No Remorse
9. Seek & Destroy
10. Metal Militia

Ծանոթագրություններ
------------------

1. ↑  "Metallica.com/Timeline". 2010 թ․ մարտի 2. Արխիվացված from the original on 2010 թ․ մարտի 2. Retrieved 2020 թ․ մայիսի 6.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Last.fm · Յանդեքս երաժշտություն |
|  |
| Թեմատիկ կայքեր | Allmusic · Discogs · Մետալում հանրագիտարան · MusicBrainz |
|  |
| Չափորոշչային վերահսկողություն | GND: 110302941X · VIAF: 4146574922738151669 · WorldCat VIAF: 4146574922738151669 |

 |
**Օլգա Պրոսալենտի-Պապադիմակի** (հուն․՝  Όλγα Προσαλέντη Աթենք, 1870, Կերկիրա, Corfu Regional Unit, Հոնիական կղզիներ, Հունաստան - 1930, Աթենք, Հունաստան), 19-րդ դարի երկրորդ կեսի և 20-րդ դարի սկզբի հույն նկարչուհի։

Կենսագրություն
--------------

 Կոնստանտինոս Սատասի դիմանկարը
Օլգա Պրոսալենտին ծնվել է հայտնի նկարիչների ընտանիքում։ Նրա պապիկը, հայտնի քանդակագործ և նկարիչ Պավլոս Պրոսալենտիս (1784-1837 թթ.), հանդիսացել է առաջին պրոֆեսիոնալ քանդակագործը ժամանակակից Հունաստանում։ Նկարիչ էր նաև նրա հայրը Սպիրիդոն Պրոսալենտիսը (1830-1895 թթ.)։

Նկարիչներ են դարձել անգամ նրա եղբայները՝ Պավլոս Պրոսալենտիս կրտսեր (1857-1894 թթ.), Էմիլիոս Պրոսալենտիս (1896-1926 թթ.) և Էլենի Պրոսալենտիս (1870-1911 թթ.)։

Չնայած նրան, որ Պրոսալենտիսների ընտանիքը լավ հայտնի էր արվեստաբաններին, անճշտություններ կան կապված Օլգա Պրոսալենտիսի (1870-1874 թթ. միջև, Աթենք) ծննդյան տարեթվի և ծննդյան վայրի մասին։ Նա իր նկարչության առաջին դասերը ստացել է իր հորից։

Ինչպես իր քույր Էլենին, Օլգան նույնպես հետևում էր նկարչության ակադեմիական ճյուղին։ Նրա հիմնական ճյուղերն են դիմանկարը և բնապատկեը։ Նրա ամենահայտնի նկարներն են դիմանկարներ՝ Կոնստանտինա Սատասա, Իոննիսա Պիսսասա և այլն։

Մի շարք բնապատկերներ նկարչուհին ստեղծել է Պելիոն լեռ ճանապարհորդության ժամանակ, ինչպես նաև Ռիգասա Ֆեռեոսա դպրոցի նկարը։

Նկարչուհին մահացել է Աթենքում 1930 թ.-ին։

Ծանոթագրություններ
------------------

1. ↑  "20ος αιώνας πρίν το 1945". Արխիվացված է the original 2014 թ․ մարտի 12-ին. Retrieved 2015 թ․ օգոստոսի 25. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "National gallery". Արխիվացված է the original 2013 թ․ դեկտեմբերի 24-ին. Retrieved 2015 թ․ օգոստոսի 25. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "National gallery". Արխիվացված է the original 2014 թ․ ապրիլի 22-ին. Retrieved 2015 թ․ օգոստոսի 25. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Lefakis Gallery - Γκαλερί Λεφάκης - Δημοπρασίες - Έργα τέχνης". Արխիվացված է the original 2014 թ․ ապրիլի 22-ին. Retrieved 2015 թ․ հուլիսի 24. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Προσαλέντη-Παπαδημάκη Όλγα – Olga Prosalenti-Papadimaki [1870-1930] | paletaart – Χρώμα & Φώς
**Ֆիդան Հաջիակա ղիզի Հաջիևա** (ադրբ.՝ Fidan Hacı Ağa qızı Hacıyeva, սեպտեմբերի 7, 1976(1976-09-07), Բաքու, Ադրբեջանական ԽՍՀ, ԽՍՀՄ), Ադրբեջանցի օպերային երգչուհի (Մեցցո-սոպրանո), Ադրբեջանի ժողովրդական արտիստ (05.03.2015), Ադրբեջանի օպերայի և բալետի պետական ակադեմիական թատրոնի մենակատար։

Կենսագրություն
--------------

Ֆիդան Հաջիևան ծնվել է 1976 թվականի սեպտեմբերի 7-ին Բաքվում։ 1984 թվականին ընդունվել է Բյուլ-բյուլի անվան միջնակարգ երաժշտական դպրոցի դաշնամուրային դասարան։ 1994 թվականին ընդունվել է Ուզեիր Հաջիբեկովի անվան Բաքվի երաժշտական ակադեմիայի մենակատար երգեցողության (վոկալ) ֆակուլտետ։ 1998 թվականին վոկալ արվեստի վարպետության դասեր է վերցրել Ռուսաստանի Դաշնության ժողովրդական արտիստ, աշխարհահռչակ Իրինա Արխիպովայից։

1996 թվականից Ադրբեջանի Օպերայի և բալետի պետական թատրոնի մենակատարն է։ 2000 թվականից համագործակցում է Թուրքիայի Հանրապետության Մերսինի Օպերայի և բալետի պետական թատրոնի հետ։ 2004 թվականից Ադրբեջանի պաշտպանության նախարարությունում Հազի Ասլանովի անվան երգի և պարի անսամբլի գլխավոր մենակատարն է։ 2010 թվականին նա շարունակեց իր վոկալ մարզումը աշխարհահռչակ մեցցո-սոպրանոյի Բրունո Բալյոնեի հետ։

2015 թվականին նրան շնորհվել է ժողովրդական արտիստի մրցանակ՝ Ադրբեջանում մշակույթի ոլորտում մատուցած ծառայությունների համար։

2016 թվականին ստեղծել է երաժշտական կենտրոն՝ կրելով իր անունը։

Ծանոթագրություններ
------------------

1. ↑  Պաշտոնական կայք
2. ↑  "Ադրբեջանի օպերայի և բալետի պետական ակադեմիական թատրոն". Արխիվացված է the original 2020 թ․ հունիսի 2-ին. Retrieved 2019 թ․ դեկտեմբերի 13.
Ֆերնանդո Տոռես դե Պորտուգալ. ննկարը՝ Գուաման Պոմայի
**Ֆերնանդո Տոռես դե Պորտուգալ** (իսպ.՝ Fernando de Torres de Portugal y Mesía, 16-րդ դար, Խաեն, Խաեն, Անդալուզիա, Իսպանիա - հոկտեմբերի 18, 1592(1592-10-18), Վիլյարդոմպարդո, Խաեն, Անդալուզիա, Իսպանիա), իսպանացի ազնվական, գաղութային պաշտոնյա։ Պերուի փոխարքան 1585-1589 թվականներին։

Կենսագրություն
--------------

1584 թվականի մարտի 31-ին Ֆերնանդո Տոռես դե Պորտուգալը նշանակվել է Պերուի փոխարքայի պաշտոնում, մեկնել է Ամերիկա, սակայն նրա ուղին առողջական խնդիրների պատճառով բավականին երկար է եղել։ Ժամանելով գաղութ, նա 1585 թվականի հունիսի 11-ին վայրէջք է կատարել Պաիտայում, իսկ Լիմա հասել է նույն թվականի նոյեմբերի 25-ին։

Կատարելով թագավոր Ֆիլիպ II-ի հրամանը նա առաջին հերթին բարձրացրել է գաղութում հարկերը և վճարները։ Թագավորին հսկայական միջոցներ էին պահանջվում Արմադայի կառուցման համար և Տոռես դե Պորտուգալը կարողացել է դրանք տալ՝ իր կառավարման 5 տարիների ընթացքում՝ Իսպանիա ուղարկելով գրեթե 5 մլն դուկատ։

Ենթադրելով ամերիկյան ծովահենների հարձակումները, նա միջոցներ է ձեռնարկել ափերը ամրապնդելու համար, ափային պաշտպանության համար պատրաստվել և տեղադրվել են նոր զենքեր։ Շուտով Մագելանի նեղուցը հատած անգլիական ծովահեն Թոմաս Կավենդիշը մի քանի հարձակում է գործել Պերուի ափերի վրա՝ թալանելով Արիկան և Պիսկոն, սակայն չի դիպչել Կալյաոյին, որը հսկվում էր իսպանական էսկադրայով։

1586 թվականի հուլիսի 9-ին Պերուում տեղի է ունեցել ուժեղ երկրաշարժ, որին հաջորդած ցունամին հանգեցրել է Կալյաոում ավերածությունների։

1586 թվականին Լիմայում ծնվել է Իսաբել Ֆլորես դե Օլիվան (Լիմայի Սուրբ Վարդ)։

1589 թվականին Պերուում բռնկվեց ծաղիկ հիվանդության համաճարակ, փոխարքայի հրամանով մի քանի հիվանդանոց կառուցվեց։

Նոր փոխարքա Գարսիա Ուրտադո դե Մենդոսի ժամանումից հետո Տոռես դե Պորտուգալը մեկնել է Մագդալենա քաղաք, իսկ ավելի ուշ մեկնել է Իսպանիա։

Ծանոթագրություններ
------------------

1. ↑  "Fernando Torres y Portugal". *Los diccionarios y las enciclopedias sobre el Académico* (in իսպաներեն). Retrieved 2018 թ․ հոկտեմբերի 3.
2. ↑  "Biografia de Fernando Torres y Portugal" (in իսպաներեն). www.biografiasyvidas.com. Retrieved 2018 թ․ հոկտեմբերի 3.
3. ↑  "Fernando Torres y Portugal". *Los diccionarios y las enciclopedias sobre el Académico* (in իսպաներեն). Արխիվացված է the original 2018 թ․ հոկտեմբերի 3-ին. Retrieved 2018 թ․ հոկտեմբերի 3. `{{cite news}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Կենսագրութունը(իսպ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNE: XX1610415 · VIAF: 87346363 · WorldCat VIAF: 87346363 |

 |
**Ֆերնանդո Կանոն Ֆաուստինո ի Ալումնո** (իսպ.՝ Fernando Canon Faustino y Alumno, օգոստոսի 6, 1860(1860-08-06), Բինյան, Լագունա, Կալաբարսոն, Լուսոն, Ֆիլիպիններ - հուլիսի 18, 1938(1938-07-18)), ֆիլիպինցի հեղափոխական, բանաստեղծ, բժիշկ, երաժիշտ, ինժեներ, գյուտարար, շախմատիստ։

Կենսագրություն
--------------

Ծնվել է հարուստ հողատեր Ֆերնանդո Կանոն ավագի և նրա կնոջ՝ Բլասա Ալումնոյի ընտանիքում։ Ավարտել է Մանիլայի ատենեում։ Հետագայում տեղափոխվել է Մադրիդ, որտեղ ուսումը շարունակել է Մադրիդի կենտրոնական համալսարանի բժշկական ֆակուլտետում։ Իսպանիայում նա ծանոթացել է Թերեզա Բաթլեի հետ և հետագայում ամուսնանացել նրա հետ։

Ֆիլիպիններ վերադառնալուց հետո Ֆիլիպինների հեղափոխական կառավարությունում նա զբաղեցրել է սոցիալական ապահովության նախարարի պաշտոնը (1898-1899)։

Ֆիլիպինա-ամերիկյան պատերազմի ժամանակ 1899֊1902 թվականներին Նուևա Վիզկայա նահանգում ծառայել է որպես գեներալ։ Հեղափոխական ուժերի պարտությունից հետո նա հրաժարվել է հավատարմության երդում տալ ԱՄՆ-ին և վտարվել է երկրից։

Ապրել է Իսպանիայում, որտեղ զբաղվել է բժշկությամբ և դասավանդել մեքենաշինություն և էլեկտրատեխնիկա։ Հայրենիք վերադառնալուն պես՝ 1907 թվականից դասավանդել է Մանիլայի ճեմարանի դեղագործական դպրոցում։

Իր առաջին գրական ստեղծագործությունը հրապարակել է 1889 թվականին՝ «La solidaridad» թերթում։ Բժշկությանն ու տեխնիկայի ոլորտում գյուտերի հեղիինակ է։ Նա նաև նախագծել է ձեռնափայտ՝ խլացուցիչ հրացանի ֆունկցիայով։

Կանոն նվագել է դասական կիթառ։ Իսպանիայում ապրելու տարիներին դասեր է առել հայտնի կիթառահար Ֆրանսիսկո Տառեգայից։ Նա նաև նվագել է ֆիլիպինյան ժողգործիք կուրիապին և եղել է այս գործիքի մասին առաջին հոդվածներից մեկի հեղինակը։ 1916 թվականին դարձել է Ֆիլիպինների համալսարանի նորաստեղծ կոնսերվատորիայի առաջին քարտուղարը։

Կանոն եղել է սիրողական ոճի ուժեղ շախմատիստ։ Իսպանիայում ապրելու տարիներին դարձել է Կատալոնիայի չեմպիոն (1905)։ Հայրենիք վերադառնալուց հետո դարձել է Ֆիլիպինների առաջին առաջնության հաղթող։ Նրա շախմատային կարիերայի մասին այլ տեղեկություններ չեն պահպանվել։

Ծանոթագրություններ
------------------

1. ↑  Fernando Canon: Revolutionary, classical guitarist, invent of Rizal
2. ↑  Fernando Canon
3. ↑  "BusinessWorld". www.bworldonline.com. Արխիվացված է the original 2018 թ․ նոյեմբերի 14-ին. Retrieved 2020 թ․ ապրիլի 6. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Fernando Canon
**Օզդեմ Սանբերք** (թուրքերեն՝ Özdem Sanberk, օգոստոսի 1, 1938(1938-08-01)), թուրք նախկին դիվանագետ։

Սանբերքը 1987-1991 թվականներին եղել է Եվրոպական Միությունում, իսկ 1995-2000 թվականներին՝ Մեծ Բրիտանիայում Թուրքիայի դեսպան։ 2010 թվականին դարձել է Միջազգային ռազմավարական հետազոտությունների կազմակերպության տնօրեն։

Կենսագրություն
--------------

Օզդեմ Սանբերքը ծնվել է 1938 թվականի օգոստոսի 1-ին։ Սովորել է Գալաթասարայի վարժարանում, իսկ բարձրագույն կրթությունն ստացել՝ Ստամբուլի համալսարանի իրավագիտության ֆակուլտետում։ Դիվանագիտական տարբեր պաշտոններում աշխատելով Մադրիդում, Ամմանում, Բոննում և Փարիզում Թուրքիայի դեսպանատներում, ինչպես նաև Տնտեսական համագործակցության և զարգացման կազմակերպությունում և ՅՈՒՆԵՍԿՕ-ում երկրի մշտական ներկայացուցչություններում՝ 1985-1987 թվականներին զբաղեցրել է Թուրքիայի այն ժամանակվա վարչապետ Տուրգուտ Օզալի արտաքին քաղաքականության գծով խորհրդականի պաշտոնը։

1987-1991 թվականներին եղել է Թուրքիայի մշտական ներկայացուցիչը Եվրոպական ընկերակցությունում։ 1991-1995 թվականներին զբաղեցրել է արտաքին գործերի փոխնախարարի պաշտոնը, իսկ 1995-2000 թվականներին՝ Լոնդոնում Թուրքիայի դեսպան։

2010 թվականին դարձել է Միջազգային ռազմավարական հետազոտությունների կազմակերպության տնօրեն։ 2010-2014 թվականներին եղել է Քադիր Հաս համալսարանի կառավարման խորհրդի անդամ։

Անձնական կյանք
--------------

Ամուսնացած է Սումրու Սանբերքի հետ։ Ունի մեկ երեխա։

Ծանոթագրություններ
------------------

1. ↑  "Atatürk'ün asıl öğretisi evrensellik / Güncel / Milliyet Gazete".
2. ↑  "Ambassador (R) Özdem Sanberk". *gpotcenter.org*. Արխիվացված է the original 2017 թ․ հունվարի 5-ին. Retrieved 2017 թ․ փետրվարի 19. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "USAK'a yeni başkan". *Habertürk* (in թուրքերեն). 2010 թ․ հունիսի 15. Retrieved 2017 թ․ փետրվարի 19.
**Օդեն** (ճապ․ おでん, 御田), ճապոնական «ձմեռային» ուտեստ։ Օդենի հիմքում ընկած է դասի արգանակը, որում մարմանդ կրակի վրա եփվում են բոլոր հնարավոր մթերքները։ Որոնցից են, խաշած ձուն, դայկոնը, կոննյակուն, հեմփեն ձկան սուֆլեն, սացուսա-ագե ձկան կոլոլակները, չիկուվա ձկան խճողակը, ջրիմուռները և այլն։ Մսով օդենը ավելի հազվադեպ է հանդիպում, հիմնականում Ճապոնիայի հարավում։ Որպես համեմունք հաճախ օգտագործվում է ճապոնական մանանեխ և սոյայի սոուս։ Օդենը չունի խիստ բաղադրատոմս, դրա համար յուրաքանչյուր տարածաշրջանում կամ նույնիսկ ընտանիքում ուտեստի բաղադրիչները կարող են տարբերվել։

Անվանում
--------

Ստուգաբանորեն «օդեն» բառը հայտնվել է դենգակու ուտեստի անվանումից (ճապ․ 田楽), որը տոֆու է, պատված միսո սոյայի մածուկով։

Տարածվածություն
---------------

Ճապոնիայում օդենը հաճախ կարելի է գնել փողոցային յատայ սայլերից, և առաջին անհաժեշտության պարագաներով խանութների մեծամասնությունից (կոմբինի), որոնցում ձմռանը հաճախ պատրաստում են այս ուտեստի մեծ պաշարներ․ դրա հետ մեկտեղ բաղադրամասերի մեծամասնությունը ծախսվում է այս ուտեստի հատուկ տեսակի պատրաստման վրա, դրա համար արժեքը ավելի թանկ է։ Օդենի արգանակը հիմնականում չեն ուտում։

Ճապոնիայից բացի, ուտեստը տարածված է Հարավային Կորեայում և Թայվանում (վերջինների շուկաներում ձկան կոտլետի փոխարեն շատ հաճախ օգտագործում են խոզի մսի կոտլետ)։

Ծանոթագրություններ
------------------

1. ↑  Heibonsha World Encyclopedia — Heibonsha, 1988.
2. ↑  Я понял Японию, 2023, էջ 304
3. ↑  "おでん". *語源由来辞典* (in ճապոներեն). Արխիվացված from the original on 2018 թ․ ապրիլի 2. Retrieved 2018 թ․ ապրիլի 2.
4. ↑  "でんがく". *語源由来辞典* (in ճապոներեն). Արխիվացված from the original on 2018 թ․ ապրիլի 2. Retrieved 2018 թ․ ապրիլի 2.

Գրականություն
-------------

* *Раевский А. Е.* Я понял Японию. От драконов до покемонов. — М.: Издательство АСТ, 2023. — 368 с. — ISBN 978-5-17-145160-8.

Արտաքին հղումներ
----------------

* Bento.comArchived 2011-09-03 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NDL: 01164102 |

 |
**Lragir.am** (հայերեն՝ Լրագիր.ամ), հայաստանյան տեղեկատվական-վերլուծական առցանց գործակալություն։ Գործակալության հիմնադիր և գլխավոր խմբագիրն է Հայկազն Ղահրիյանը։

Պատմություն
-----------

Գործակալությունը հիմնադրվել է 2005 թվականին Հայկազն Ղահրիյանի կողմից։

Հեղինակներ
----------

Գործակալության հեղինակների շարքում են՝ Հայկազն Ղահրիյան (գործակալության տնօրեն), Հակոբ Բադալյան, Նաիրա Հայրումյան, Իգոր Մուրադյան, Զարուհի Հովհաննիսյան, Անուշ Սեդրակյան, Մանվել Սարգսյան, Վարդան Ջալոյան, Վահրամ Մարտիրոսյան, Հրանուշ Խառատյան, Արա Հարությունյան, Աղասի Ենոքյան, Հայկ Կոնջորյան, Լևոն Մարգարյան, Էդգար Վարդանյան, Սիրանույշ Պապյան։

Քննադատություն
--------------

Համաձայն որոշ աղբյուրների, գործակալությունը զբաղեցնում է «արևմտամետ» դիրքորոշում

Մրցանակներ
----------

* ArmNet Awards 2011
* Orange-ի հատուկ մրցանակ կայքի բջջային տարբերակի համար

Ծանոթագրություններ
------------------

1. 1 2 3  Լրագիրը media.am կայքում(չաշխատող հղում)
2. ↑  "Հայաստանի ԶԼՄ-ները Երևանի մամուլի ակումբի կայքում". Արխիվացված է the original 2017 թ․ հոկտեմբերի 4-ին. Retrieved 2017 թ․ հունիսի 5.
3. ↑  «Lragir.am»–ի և «1in.am»–ի գեղամյանացման վերջին փուլը
**JenTower** (Են աշտարակ), երկնաքեր Գերմանիայի Ենա քաղաքում։

Անվանում
--------

Աշտարակը հայտնի է բազմաթիվ անուններով՝ պաշտոնական և ոչ պաշտոնական։ 1992 թվականից մինչև 2005 թվականի հունվար ընկած ժամանակահատվածում աշտարակը կոչվել է Ինտերշոփ աշտարակ՝ հիմնական վարձակալ Ինտերշոփ կոմունիքեյշն AG-ի անվանումով։ 2004 թվականի նոյեմբերի 30-ին շենքը վերանվանվել է JenTower: Մինչև 1995 թվական շենքը օգտագործվել է Ենայի Ֆրիդրիխ Շիլլերի անվան համալսարանի կողմից, ուստի դեռևս հայտնի է որպես համալսարանի աշտարակ։

Լրացուցիչ ոչ պաշտոնական անուններն են՝ Phallus Jenensis, Keksrolle (Կեքս ռուլետ) կամ Henselmann աշտարակ՝ ճարտարապետ Հերման Հենզելմանի անունով։ Հաճախ այն պարզապես կոչվում է աշտարակ։

Շրջակայքի շինություններ
-----------------------

JenTower-ը գտնվում է հենց այսպես կոչված 15-րդ շենքի դիմաց, որն առաջին գերմանական բարձրահարկ շենքն էր։ Շենք 15-ը կառուցվել է 1915 թվականին՝ 43 մետր բարձրությամբ ճարտարապետ Ֆրիդրիխ Պյուտցերի (1871-1922) նախագծով։ Հարևանությամբ են գտնվում այլ շենքեր՝ Հենզելմանի կողմից նախագծված Շենք 36-ը (այսօր Ջենոպիկի նստավայրը) և Շենք 59-ը (Carl Zeiss Ենայի հետազոտական շենքը)։

Կառուցում
---------

Աշտարակի ճարտարապետը Գերմանիայի Դեմոկրատական Հանրապետության ամենահայտնի ճարտարապետներից մեկն է՝ Հերման Հենզելմանը։ Մոնոլիտ աշտարակի գաղափարը՝ որպես «քաղաքային թագ», մշակվել է 1920-ական թթ. Մագդեբուրգ քաղաքի ճարտարապետ Բրունո Տաուտի կողմից։

Շինարարությունը սկսվել է 1969 թվականի հունիսին՝ Երկրորդ համաշխարհային պատերազմից պահպանված բնակելի և բիզնես շրջանում։ Հիմնաքարը դրվել է 1970 թվականի ապրիլի 30-ին։ Շինարարությունն իրականացվել է սահող կաղապար մեթոդով և ավարտվել է 1972 թվականի հոկտեմբերի 2-ին՝ 127 մետր բարձրությամբ։ Շրջանաձև աշտարակը երկաթբետոնե կառույց է, երկու ներքնահարկով, 3.20 մետր հաստությամբ հիմքով և 33 մետր տրամագծով։ 1972-1973 թվականներին շենքը եղել է Գերմանիայի ամենաբարձր կառույցը։

1999 թվականին շենքը վաճառվել է։ Ներդրողը մոդերնիզացիան ավարտել է 2001 թվականին։ Ավելացվել են երկու լրացուցիչ հարկեր և UMTS ալեհավաք, իսկ 28-րդ և 29-րդ հարկերը վերածվել են ռեստորանի։ Ալեհավաքի հետ միասին աշտարակի բարձրությունը հասնում է 159 մետրի։ Շենքն ամենաբարձրն է Արևելյան Գերմանիայում, իսկ Գերմանիայում 21-րդ ամենաբարձր կառույցն է։

Ծանոթագրություններ
------------------

1. ↑  "Jentower (ehem. / former Intershop Tower, Forschungshochhaus, Universitätsturm), Jena". Արխիվացված է the original 2018 թ․ հուլիսի 2-ին. Retrieved 2017 թ․ նոյեմբերի 26.

Արտաքին հղումներ
----------------

* Պաշտոնական կայք

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **JenTower** կատեգորիայում։ |
**Օլիմպիայի հնագիտական թանգարան** (հուն․՝ Αρχαιολογικό Μουσείο Ολυμπίας), հնագիտական թանգարան Էլիսում, ամենախոշոր թանգարաններից մեկն է Հունաստանի, որը ներկայացնում է Օլիմպիա հնագույն քաղաքի հնությունները։

Պատմություն
-----------

Թանգարանը հիմնադրվել է 19-րդ դարում։ Այսպես կոչված հնագիտական թանգարանի Նեո դասական շենքը կանգնեցված է Ալտիս բլրի արևմտյան մասում։ Կառուցման Ֆինանսական միջոցները տրամադրել է հայտնի հույն բարերար Անդրեաս Սինգրոսը։ Այնուամենայնիվ թանգարանը 1885 թվականին վնասվել է երկրաշարժի պատճառով։ Բացի այդ սկսել են կառուցել նոր շենք թանգարանի համար, որը պահանջում էր գերմանական դպրոցի հնածոներ։ Ներկայիս շենքը կառուցումը սկսվել է է 1966 թվականին և ավարտվել 1975 թվականին ։ Գտնվում է Կրոնիոն բլրի հարավարևմտյան հովտում։ Ճարտարապետն է Պատրոկլոս Կարանտինոսան։ Նորակառույց թանգարանի բացումը տեղի ունեցավ 1982 թվականին Հունաստանի մշակույթի նախարար Մելինա Մերկուրիի անհատական օգնությամբ և մասնակցությամբ։

Նոր ցուցահանդեսները պատրաստել են Նիկոլաոս Յարիսը, Իսմինի Տրիանտան, Ստելիոս Տրիանտիսը և նրանց գործընկերները։ Ստելիոս Տրանտիսը հայտնի հունացի քանդակագործ և արձանների վերականգնող է, նա վերականգնել է հնագույն հունական քանդակներ, որոնց մեջ նաև նրա Նիկ քանդակը, որը դարձել է ցուցադրության իսկական գանձ և առաջինն է ներկայացվում այցելուներին 1994 թվականից։ Նրա կերպարանքով ստեղծվել է օլիմպիական մեդալ, որը շնորհվել է Աթենքի 2004 թվականի Օլիմպիական խաղերի մարզիկներին։
2003 թվականի սեպտեմբերին վերանորոգվել և ընդլայվել է ցուցանմուշերի պատկերասրահը։ Նոր ցուցահանդեսը բացվել 2004 թվականի մարտի 24–ին։

Թանգարանի կողոպուտը
-------------------

2012 թվականի փետրվար 17–ին զինված հարձակվողներ թալանեցին թանգարանը։ Գողացվել է մոտ յոթ տասնյակ գործեր։ Դրանց արժեքը հնարավոր չէ հաշվարկել։ Միջոցառումները հնարավորություն տվեցին վերականգնել պարտքային ճգնաժամը և թանգարանը ապահովվեց անվտանգությամբ։ Սակայն մշակույթի նախարար Պավլոս Գեռուլանոսը կողոպուտը բնութագրեց, որպես խայտառակություն և հրաժարական տվեց։

Հիմնական բաժիններ
-----------------

* Հավաքածութրծակավ (նախապատմական ժամանակաշրջան)
* Բրոնզե հավաքածու
* Քանդակների հավաքածու
* Հավաածու նվիրված Օլիպիական խաղերին

Առավել հայտնի ցուցադրումներ
---------------------------

* Հերմեսը նորածին Դիոնիսոսի հետ, Պրակսիտելես
* Նիկ քանդակը
* Զևսը և Գանիմեդան
* Զևսի տաճարի վերնաճակատը
* Միլիթադեսի սաղավարտը

Պատկերասրահ
-----------

* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. 1 2
2. ↑
3. ↑  Archaeological Museum of Olympia — History(չաշխատող հղում)
4. ↑  "Manhunt launched in dramatic Greek museum robbery, February 18, 2012, By the CNN Wire Staff". Արխիվացված է the original 2012 թ․ մարտի 17-ին. Retrieved 2014 թ․ հոկտեմբերի 14. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  В Греции ограблен археологический музей Древней Олимпии, 17 февраля 2012, 1tv.ru
6. ↑  Thieves loot Greece's Ancient Olympia museum, 17 February 2012, bbc.co.uk

Արտաքին հղումներ
----------------

* Hellenic Ministry of Culture and Tourism Archived 2007-09-22 at the Wayback Machine.
* Hellenic Ministry of Foreign Affairs Archived 2007-05-02 at Archive.is
* Archaeological Museum of Olympia - Ebook by Latsis Foundation Archived 2013-04-11 at the Wayback Machine.
* www.planetware.com
Օդային համբույրի արձանիկ
**Օդային համբույր**, ծիսական կամ սոցիալական ժեստ, սիրո կամ ընկերական համբույրի ձևերից մեկը, որը նշանակում է մարդու ուշադրությունը կամ թեթև սիրախաղը, որը սովորաբար կատարվում է հեռավորության վրա, առանց շրթունքների մարմնական հպման։ Բացի այդ, ժեստը կարող է ուղեկցվել *մուահ* ձայնով։

Օգոստոսի 9-ին նշվում է օդային համբույրի օրը։ Այդ օրը Եվրոպական տարբեր երկրներում երիտասարդական հաստատությունների և կազմակերպությունների մեծ մասը կազմակերպում է տոնական ծրագիր և որոշակի ուղղվածությամբ մրցույթներ։

Տեսակներ
--------

Ամենատարածված մեթոդը կատարվում է սեփական ափի համբուրելու միջոցով, որին հաջորդում է ժեստը դեպի մարդու կողմ ուղղելը։ Օդային համբույրի մեկ այլ ձև է՝ առանց ձեռքերի օդում համբուրելը, համբույրն ուղղելով դեպի անձը։ Մարմնական համբույրն այս դեպքում ներառում է թեթև համբույր այտին, որն իր մեջ կարող է պարունակել որոշակի ձայն (օրինակ՝ *մուահ*)

Մշակութային տեսակետ
-------------------

Ոչ կոնտակտային ժեստը օգտագործվում է որպես երախտագիտության և ուշադրության արտահայտություն։ Համբույրը հաճախ օգտագործվում է ժամանակակից աշխարհիկ հասարակության մեջ՝ հանրային ելույթներում։ Հնդկաստանում օդային համբույրն անվանում են *թռչող համբույր*։

Օդային համբույրի բազմազանություն

Ծանոթագրություններ
------------------

1. ↑  «Психология любви» стр. 191, автор — Ильин Е. П. Издательский дом «Питер», ISBN 5-459-01640-1.
2. ↑  "MWAH", the BBC programme *Keep Your English up to Date*
3. ↑  Marie Sophie Hahnsson. "Cheek Kissing". University of Oslo. Արխիվացված է the original 2008 թ․ մայիսի 27-ին. Retrieved 2015 թ․ փետրվարի 23.
**Օձունի կոթող** (կոթող-մահարձան), հուշակոթող Լոռու մարզի Օձուն գյուղում։ Ընդգրկված է Օձունի պատմության և մշակույթի անշարժ հուշարձանների ցանկում։

Պատմություն
-----------

Գտնվում է Օձուն գյուղի գմբեթավոր բազիլիկ եկեղեցուց (5-6-րդ դդ.) մոտ 10 մ հյուսիս-արևելք։ Հայաստանում քրիստոնեության հաղթանակը նշանավորող հոյակապ հուշակոթող է։ Կարծիք կա, որ Օձունի կոթողը խորհրդանշում է քրիստոնեության ընդունումը ոչ միայն Հայաստանում, այլև՝ Վրաստանում և Աղվանքում։ Կառուցման ստույգ ժամանակը հայտնի չէ։ Ավանդության համաձայն՝ այստեղ է թաղված Դվինում սպանված Հայոց Սմբատ Ա Բագրատունի թագավորը (892-914 թթ.)։ Ըստ կառուցողական արվեստի և պատկերագրական ոճի՝ ոչ ուշ, քան 6-րդ դարի կառույց է։ Ժամանակակից է գմբեթավոր բազիլիկ եկեղեցուն։
Կառուցված է բաց շագանակագույն ֆելզիտի սրբատաշ քարերով։ Աստիճանավոր, 2.4 մ բարձրությամբ պատվանդանի վրա վեր են խոյանում երեք մույթեր, որոնց կամարակապ բացվածքներում տեղադրված են միակտոր քարի 4-մետրանոց մեկական սյուներ (ստելա)։ Կամարներից վերև գեղաքանդակ քիվն է։ Կոթողը հավանաբար պսակված է եղել թևավոր խաչով, որի մասին են վկայում վերին քիվի հարթակում պահպանված ելուստները։ Քառակող նիստերն ամբողջովին քանդակազարդ են։ Թեմատիկ պատկերաքանդակները ներկայացնում են տեսարաններ Հայոց Տրդատ Գ արքայի, Գրիգոր Լուսավորչի, Հռիփսիմյան կույսերի, Գրիգոր Լուսավորչին հալածող նույն Տրդատ արքայի՝ խոզակերպ դառնալու և քրիստոնեություն ընդունելուց հետո վերստին մարդկային կերպարանք ստանալու վերաբերյալ, նաև որոշ դրվագներ Հին և Նոր Կտակարաններից` Իսահակի զոհաբերության տեսարանը, «Երեք մանուկները հրե վառարանում», Տիրամայրը՝ մանուկ Հիսուսը գրկում, գահին նստած, Կույս Մարիամը՝ ժայռից բխող աղբյուրի մոտ ավետիս ստանալիս և այլն։ Պատկերաքանդակները զետեղված են կոթողի արևելյան և արևմտյան նիստերին՝ ուղղանկյուն շրջանակների մեջ։ Հյուսիսային և հարավային նիստերը հարդարված են բուսական և երկրաչափական պատկերաքանդակներով։

1938, 1950 թթ. կատարվել են կոթողի նորոգման, ամրակայման աշխատանքներ։

Պատկերասրահ
-----------

* 
* 
* 
* 
*

Գրականություն
-------------

* Ջալալեանց Ս. Ճանապարհորդութիւն ի Մեծն Հայաստան, Տփխիս, հ. 1, 1842։
* Հասրաթյան Մ. Տաշիրի սրահավոր միանավ հուշարձանները, «Լրաբեր հասարակական գիտությունների», Եր. 1974, N 3։
* Շախկյան Գ. Օձունի եկեղեցին, Եր. 1983։

Ծանոթագրություններ
------------------

1. 1 2  Wiki Loves Monuments monuments database — 2017.
2. ↑  "ՀՀ Մշակույթի նախարարություն, «Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ, Օձունի կոթող". Արխիվացված է the original 2016 թ․ մարտի 5-ին. Retrieved 2014 թ․ նոյեմբերի 11. `{{cite web}}`: Unknown parameter `|dead-url=` ignored (`|url-status=` suggested) (help)
*Վիքիպեդիայում կան հոդվածներ Սիմոնյան ազգանունով այլ մարդկանց մասին։*

**Ֆելիքս Սիմոնյան** (1942, ապրիլի 27, Երևան), հայ թավջութակահար, կոմպոզիտոր, մանկավարժ, ՀԽՍՀ վաստակավոր արտիստ (1984 թ.)։

Կենսագրություն
--------------

Ֆելիքս Սիմոնյանը ծնվել է Երևանում։ 1960 թվականին ավարտել է Երևանի Պյոտր Չայկովսկու անվան երաժշտական դպրոցը։ Աշակերտել է ռուս դիրիժոր, թավջութակահար Մստիսլավ Ռոստոպովիչին։ 1976-1990 և 1990-2000 թվականներին եղել է Երևանի Կոմիտասի անվան պետական լարային քառյակի թավջութակահարը։ Մենահամերգներով և քառյակի կազմում հանդես է եկել Փարիզի «Gaveau Halls»-ում, Վիեննայի պետական թատրոնում, Զալցբուրգի Մոցարտեումում, Ստոկհոլմի թագավորական, Վենետիկի Դոժերի պալատում, Բուենոս Այրեսի «Colon» համերգասրահում, Պորտուգալիայի «Գալուստ Գյուլբենկյան հիմնադրամում»։ Կատարել է Ֆրանց Շուբերտի, Բեթհովենի, Օնեգերի, հայ կոմպոզիտորների ստեղծագործություններից։ Սիմոնյանի համար գրվել են ավելի քան 60 երկեր։ Նրա գրած երաժշտությունները կատարվել են Հայաստանում, Ռուսաստանում, Մոլդովայում, Վրաստանում, Հունաստանում, Շվեդիայում, Իսպանիայում, Պորտուգալիայում, Ֆրանսիայում և այլուր։

Ստեղծագործություններ
--------------------

* «Նարեկացի»
* «Տեսանելիից վեր»
* «Կիլիկիա»

### Գործիքավորումներ

* Մ. Մառե՝ «Ֆոլիա»
* Գ. Ֆրեսկոբալդի՝ «Կասսադո», « Տոկկատա»

Պարգևներ, մրցանակներ
--------------------

* ՀԽՍՀ վաստակավոր արտիստ, 1984 թ.
* ՀՀ պետական մրցանակ

Տես նաև
-------

* Կոմիտասի անվան պետական լարային քառյակ

Ծանոթագրություններ
------------------

1. ↑  Ֆելիքս Սիմոնյանի կենսագրությունը avproduction.am կայքում(չաշխատող հղում)
2. ↑  "SIMONIAN Félix". Արխիվացված է the original 2017 թ․ դեկտեմբերի 16-ին. Retrieved 2016 թ․ ապրիլի 27.
3. ↑  "Concert de Félix Simonian / Violoncelle Solo". Արխիվացված է the original 2016 թ․ հունիսի 20-ին. Retrieved 2016 թ․ ապրիլի 27.
4. ↑  «Տեսանելիից վեր»(չաշխատող հղում)

Արտաքին հղումներ
----------------

* Կոմիտասի անվան ազգային քառյակ
* Կատարումներ muziekweb կայքում
* Félix Simonian : Violoncelle et composition Luciné Simonian : piano, textes, peintures

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հանրային ռադիոյի արխիվ · Discogs |
|  |
| Բառարաններ և հանրագիտարաններ | AV Production |
|  |
| Չափորոշչային վերահսկողություն | GND: 1057660876 · VIAF: 7670153126245124750001 · WorldCat VIAF: 7670153126245124750001 |

 |
Զարթուցիչի դասական դիզայն
**Clocky**, էլեկտրոնային զարթուցիչների ապրանքանիշ, որ արտադրվում է ամերիկյան *Nanda Home Inc* ընկերության կողմից։ Մասաչուսեթսի տեխնոլոգիական ինստիտուտի հնդիկ ուսանողուհի Գաուրի Նանսին (անգլ.՝ Gauri Nanda) իր այս հայտնագործության համար 2005 թվականին դարձել է Իգնոբելյան մրցանակի դափնեկիր «Տնտեսագիտություն» անվանակարգում։

Նկարագրություն
--------------

Clocky-ն ունի երկու ռեզինապատ անիվներ։ «Թող քնեմ» (անգլ.՝ snooze button) կոճակի կրկնակի սեղմման դեպքում անիվները շարժվում են, և զարթուցիչը փախչում է տիրոջից՝ ընդ որում, միկրոպրոցեսորը շարժման ճանապարհի պատահական ընտրություն է տրամադրում։ Clocky-ի կառուցվածքի առանձնահատկությունների շնորհիվ վտանգավոր չէ նույնիսկ 90 սանտիմետրմետր բարձրությունից ընկնելը (օրինակ՝ անկողնակից պահարանից)։ Այդպիսով, ազդանշանի կրկնակի հնչման դեպքում զարթուցիչը հայտնվում է անկանխատեսելի վայրում, ինչը ստիպում է տիրոջը նախ գտնել զարթուցիչը՝ այդպիսով արթնացնելով նրան։

Ստեղծման պատմություն
--------------------

Նախատիպը, որ նախագծվել էր 2004 թվականի աշնանը ընդամենը 3 օրում արտադրական դիզայնի պարապմունքների շրջանակներում, պատված էր բրդյա ծածկով, որը հիշեցնում էր ընտանի կենդանու։ Ի սկզբանե, Նանդան երբևէ չէր պլանավորել օգտագործել իր դիզայնը հետագայում և մոռացել էր այն պահարանի մեջ։ Clocky-ի նկարագրության՝ *MIT Media Lab* կայքում հայտնվելուց մի քանի ամիս հետո նրա պատկերները հայտնվեցին հայտնի *Gizmodo*, *Engadget* և *BoingBoing* բլոգներում և երկու շաբաթվա ընթացքում դարձան համացանցային մեմեր։ Դրան հետևեց Նանդիի հրավերը «Բարի լույս, Ամերիկա» հեռուստաշոու։ Դրանից հետո նա որոշեց արտոնագրել դիզայնը և, ավարտելով համալսարանը մագիստրոսի աստիճանով, հիմնադրեց իր ընկերությունը ընտանիքի աջակցությամբ։

*Alibaba.com*-ի միջոցով նա գտավ կազմակերպություն Հոնկոնգում, որի հետ միասին սկսեց արտադրությունը։ Clocky-ի առաջին բաժինը վաճառվեց առցանց ակնթարթորեն։ 2012 թվականի հոկտեմբերին հարցազրույցի ժամանակ Նանդան հաղորդել է, որ Clocky-ների վաճառքի քանակը անցավ 500 000-ը։ Clocky-ի հաջողության պատմությունը Հարվարդի բիզնեսի դպրոցն օգտագործում է որպես դասապրոցեսի քեյսերից մեկը։

Շնոբելյան մրցանակը այս հայտնագործության համար տրվել է հենց «Տնտեսագիտություն» նոմինացիայում, քանի որ «մարդիկ ԻՐՈՔ անկողնուց վեր են կենում»՝ այդպիսով աշխատանքային օրվան ժամանակ ավելացնելով։

Ծանոթագրություններ
------------------

1. 1 2  "The 2005 Ig Nobel Prize Winners на сайте Improbable Research". Արխիվացված է the original 2013 թ․ հունվարի 26-ին. Retrieved 2016 թ․ սեպտեմբերի 17.
2. ↑  Согласно инструкции на русском языке (в оригинале — 3 фута).
3. ↑   Прототип на канале Nanda Home
4. 1 2  Case Study #1: The Reluctant Entrepreneur. Публикация на сайте журнала «Inc.»
5. ↑  "HBS Cases: Clocky, the Runaway Alarm Clock на сайте Harvard Business School". Արխիվացված է the original 2020 թ․ հոկտեմբերի 26-ին. Retrieved 2016 թ․ սեպտեմբերի 17.

Արտաքին հղումներ
----------------

* Nanda Home Inc. ընկերության կայքը (անգլերեն)
* Տեղեկություն Գաուրի Նանդեի և իր հայտնագործության մասին Archived 2013-06-27 at the Wayback Machine. (անգլերեն)
**Օլիվեր Բալչ** (անգլ.՝ Oliver Balch, ), բրիտանացի հեղինակ և ֆրիլանս գրող, մասնագիտացված է բիզնեսի և միջազգային հարաբերությունների վերաբերյալ թեմաներում։ Գրել է The Guardian, the Daily Telegraph, Huffington Post, The Spectator, Literary Review, և the Financial Times պարբերականների համար։

Բալչը ավարտել է Դարհեմի համալսարանը 1998 թվականին՝ Պատմության առաջին կարգի դիպլոմով և հետագայում ստացել է փիլիսոփայության մագիստրոսի կոչում Քեմբրիջի համալսարանում։ Համալսարանն ավարտելուց հետո մեկնել և մեկ տարի ապրել է Բոլիվիայում և ավելի ուշ տեղափոխվել է Արգենտինա, որտեղ սկսել է գրել որպես ֆրիլանսեր։ 2018 թվականին նա ստացել է Փիլիսոփայության դոկտորի կոչում Լատինական Ամերիկայի ուսումնասիրությունների համար Քեմբրիջի համալսարանում (Քրիսթի քոլեջ)։ 

Նրա դիպլոմային աշխատանքը վերնագրված էր «Քրեական ընթացակարգեր. կորպորատիվ անջատված սոցիալական պատասխանատվության դերը Ուրուգվայի երբևէ խոշորագույն արտասահմանյան ներդնումների օրինականացման ամրապնդման մեջ»։ Նա ապրում է Ուելսի Հայ-օն-ուեյում և Պորտուգալիայի Պորտու քաղաքում։

Նա հրատարակել է երեք գրքեր «Faber & Faber» հրատարակչատանը. «Կեցցե Հարավային Ամերիկան. Ճամփորդություն անհանգիստ մայրցամաքի շուրջ», «Զարգացող Հնդկաստանը. Հեքիաթներ փոփոխվող ժողովրդից» և «Բլրի տակ. դրվագներ Ուելսի սահմանների իրական կյանքից»։

Օլիվերը և իր կինը` Էմման, Կլաերո գյուղում գտնվող Կավագործության քոթեջի համասեփականատերն են և Հայ-օն-Ուայում գտնվող «Գրքերի պատմություն» սոցիալական ձեռնարկության համահիմնադիրները։

Ծանոթագրություններ
------------------

1. 1 2  "Oliver Balch". *Georgina Capel Associates ltd*. Արխիվացված է the original 2018 թ․ ապրիլի 21-ին. Retrieved 2018 թ․ ապրիլի 20.
2. ↑  "Hatfield College : Alumni - Durham University". *www.dur.ac.uk* (in անգլերեն). Retrieved 2018 թ․ ապրիլի 20.
3. ↑  "Editor to Author: An interview with Oliver Balch - Faber & Faber Blog". *Faber & Faber Blog*. 2016 թ․ մայիսի 16. Retrieved 2018 թ․ ապրիլի 20.
4. ↑  "Oliver Balch". Faber & Faber. Retrieved 2018 թ․ ապրիլի 20.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| 

|  Չափորոշչային վերահսկողություն |
| --- |
|  |
| BNF: 169396349 · ISNI: 0000000061801048 · LCCN: no2009097804 · NTA: 320708071 · SUDOC: 155827235 · VIAF: 90579773 · WorldCat VIAF: 90579773 |

 |

 |
**KV7** (անգլ.՝ *Kings' Valley №7*), Նոր թագավորության XIX դինաստիայի փարավոն Ռամզես II֊ի դամբարանը (Մ.թ.ա. 13-րդ դար)։ Գտնվում է Արքաների հովտում՝ Նեղոսի արևմտյան ափի թեբեական գերեզմանատանը, Լուքսորին հակառակ, դրա կողքին գտնվում է Մերնեպտահ ժառանգի դամբարանը (KV8), իսկ դիմացը ընկած է որդուական դամբարանը (KV5)։

Բացման պատմություն
------------------

Դամբարանը առաջին անգամ հետազոտել է Շամպոլյոնը, երբ ճանապարհորդում էր Եգիպտոսով։ Պարզվեց, որ դամբարանը մի քանի անգամ լցված է եղել ջրով և նրա զարդարանքները խիստ վնասված են։ Շամոլյոնը փլվածքներից մաքրեց միայն երկար պատկերասրահը և սյունազարդ դահլիճը։

19-րդ դարի սկզբին Կառլ Լեպսիուսը ամբողջությամբ փորեց հանգստի սենյակը։ Ֆրանսիական հնագիտական խումբը՝ Քրիստիան Լեբլանի ղեկավարությամբ (1993-2002), զբաղվել է պեղումներով և վերականգնումներով։

Տեսք
----

KV7֊ի ծավալային պատկերը, նախագիծը և տեսքը կողքից
Վատ վիճակի պատճառով մուտքը դեպի դամբարան փակ է։ KV7֊ի նախագիծը բոլորովին տարբերվում է Արքաների հովտի մինչ այդ կառուցված դամբարաններից։ Միջանցքին հաջորդում են դահլիճ-նախասրահը, աստիճանները, նախասենյակը, այստեղ կա շրջադարձ և հանգստի սենյակ։ Այդտեղից ճյուղավորվում են մի քանի դահլիճ֊գանձարաններ։ Բոլոր պատերը պատված են ռելիեֆներով։
Փարավոնի մումիան դեռ հնուց պահված էր DB320 թագավորական գաղտնարանում։ Դամբարանը օգտագործվել է Երրորդ միջանկյալ և Պտղոմեոսյան ժամանակաշրջանում հուղարկավորությանների համար։

Ծանոթագրություններ
------------------

1. ↑  "Արխիվացված պատճենը". Արխիվացված է the original 2013 թ․ հոկտեմբերի 4-ին. Retrieved 2018 թ․ օգոստոսի 21. `{{cite web}}`: Unknown parameter `|dead-url=` ignored (`|url-status=` suggested) (help)

Գրականություն
-------------

* Reeves, N. & Wilkinson, R. H. The Complete Valley of the Kings. London: Thames and Hudson, 1996.
* Siliotti, A. Guide to the Valley of the Kings and to the Theban Necropolises and Temples. Cairo: A. A. Gaddis, 1996.
* Leblanc, Christian. "The Tomb of Ramesses II and Remains of his Funerary Treasure." Egyptian Archaeology; 10 (1997): 11-13.

Արտաքին հղումներ
----------------

* KV7 դամբարանի նկարագրություն Archived 2016-01-28 at the Wayback Machine. / Թեբեական քարտեզագրական նախագիծ (Theban Mapping Project)(անգլ.)
* KV7 դամբարանի մատենագրություններ Archived 2013-12-08 at the Wayback Machine. / Թեբեական քարտեզագրական նախագիծ
**Օնդոլ** (կորեերեն՝ 온돌), տների ջեռուցման ավանդական համակարգ Կորեայում։ Համակարգի առանձնահատկությունն այն է, որ ջերմությունը գալիս է հատակի լոկալ տարածքից, որը բնակիչների կողմից օգտագործվում է քնի, հյուրընկալության և աշխատանքի համար։

Կառուցվածք
----------

Ի տարբերություն Հռոմեական կայսրության, որտեղ հատակի ջեռուցումը ժամանակի ընթացքում ի վերջո հնացել էր, Կորեայում հատակի ջեռուցման համակարգը օգտագործվում էր հազարավոր տարիներ և կոչվում էր «Օնդոլ»։ Այս բառը չինարենից թարգմանաբար նշանակում է «ջերմ խոռոչ»։ Ենթադրվում է, որ այս համակարգը հայտնագործվել է կորեական երեք պետությունների օրոք (մ.թ.ա I դար - VII դար)։ Նրա գործունեության սկզբունքը հետևյալն է։ Խոհանոցում կամ սենյակի արտաքին պատին տեղադրվում էր վառարան։

Տան սենյակի հատակի տակ դնում էին հորիզոնական խոռոչներ (թունելներ) ծխի և տաք օդի համար։ Ջեռուցման համակարգի հատուկ կառուցվածքը օգնում էր պահպանել տաք օդը երկար ժամանակ։ Ներկայումս ջեռուցումը օնդոլ համակարգի միջոցով ավանդական կորեական բնակարանների բնորոշ գիծն է։ Սակայն ժամանակակից տներում օնդոլ համակարգը իր նախնական տեսքով գրեթե չի օգտագործվում, այն փոխարինվել է հատակի ջեռուցման կատարելագործված տարբերակով։

Օնդոլ և կորեացիների մշակույթի կենցաղային առանձնահատկություններ
--------------------------------------------------------------

|  |  |  |
| --- | --- | --- |
|  | Ավանդական ջեռուցման համակարգն ազդել է կորեացիների սոցիալական հարաբերությունների և առօրյա մշակույթի վրա։ Այնպես հատակին բացակայում էին գորգերը, ինչպես նաև բացակայում է մահճակալը, այդ իսկ պատճառով մարդիկ քնում էին ջերմ հատակին, ծածկված վերմակներով։ Օրվա ընթացքում նստում են հատակին, ծածկվում վերմակներով, եթե անհրաժեշտ էր։ Սոցիալական բաղադրիչն այն է, որ հյուրին կամ որոշ կարևոր անձանց տրամադրվում էր հատակի ամենատաք հատվածը, այսպես դրսևորելով խորը հարգանք։ |  |

Պատկերասրահ
-----------

* 
* ԾխնելույզԾխնելույզ
* ԾխնելույզԾխնելույզ
*

Տես նաև
-------

* Ֆրենկ Լլոյդ Ռայթ

Ծանոթագրություններ
------------------

1. ↑  "Archived copy". Արխիվացված է the original 2008 թ․ մարտի 7-ին. Retrieved 2007 թ․ դեկտեմբերի 8.`{{cite web}}`: CS1 սպաս․ արխիվը պատճենվել է որպես վերնագիր (link)